
                MONTEFARM                          МОНТЕФАРМ

ZDRAVSTVENA USTANOVA APOTEKE CRNE GORE                                            ЗДРАВСТВЕНА УСТАНОВА АПОТЕКЕ ЦРНЕ ГОРЕ

Osmi red – D  d.o.o. Podgorica
PREDMET: Zahtjev za izmjenu tenderske dokumentacije za postupak 3823 od 18.08.2023.godine
Poštovani, 

U skladu sa Članom 94. Zakona o javnim nabavkama, a u vezi sa postupkom broj 50789 od 18.08.2023. godine, Centralizovana nabavka – nabavka ampuliranih ljekova (3823) zahtijevamo sledeće izmjene i/ili dopune: 1. Za Partije 72 i 84 raspisana potreba za istim lijekom i to: Partija 72- Natrijum Hlorid 0,9% rastvor za infuziju 9g/l,10x500ml B.Braun Medical 2.000 kutija ( 20.000 bočica), i Partija 84 Natrii Chloridi infundibile,rastvor za infuziju 0,9% (500ml),1x500ml, Hemomont 150.000 bočica, Kako je raspisana potreba za istim lijekom,istih karakteristika,zapremine i ambalaže, od dva različita proizvođača ovakvom raspodjelom količina direktno se diskriminiše jedan od najboljih svjetskih proizvođača ovog lijeka, BBraun Medical AG. Detaljnom analizom tendera iz predhodnog perioda, da se primijetiti da se raspisuju potrebe za količinama jednog istog lijeka na taj način da je jedan proizvođač dominantan u odnosu na drugog. Do sada smo imali razumijevanja jer se radi o domaćem proizvođaču, ali ovakva raspodjela količina u omjeru 12% naprema 80% u korist konkurencije, je više nego diskriminatorna. Ovakvim pristupom direktno se ograničava dostupnost proizvođača BBraun tržištu što je u suprotnosti sa ZJN. Takođe, proizvođač koji se konstantno favorizuje nema apsolutno niti jednu prednost, dok su prednosti na strani proizvođača BBraun, koje navodimo u nastavku ovog dopisa, višestruke što omogućava bezbjednije, kvalitetnije i lakše korišćenje. Shodno ZJN, čl.8 i čl.10., zahtijevamo da se izmjeni tenderska dokumentacija i odredi veća količina za lijek proizvođača BBraun u ravnopravnom odnosu. 2. Za partiju 71 Natrijum Hlorid 0,9% rastvor za infuziju 9g/l,10x250ml je raspisana procijenjena vrijednost nabavke 6.720,00eur za 1.200 pakovanja (12.000 bočica), što je 5,60eur po pakovanju, odnosno 0,56eur po bočici, dok je u partiji 83 Natrii Chloridi infundibile, rastvor za infuziju 0,9% (250ml),1X250ml raspisana procijenjena vrijednost nabavke 78.764,40eur za 119.340 bočica, što je 0,66eur po bočici. Kako se i u ovom slučaju radi o dva identična lijeka od dva proizvođača, shodno ZJN, čl.8 i čl.10 zahtijevamo izmjenu procijenjene vrijednosti za partiju 71 tako da ona bude 0,66eur po bočici, odnosno 6,60eur po pakovanju kao i ravnopravnu raspodjelu količina. Navedeni ljekovi proizvodjača B.BRAUN su već isporučivani po vašim tenderima, i korisnici su zadovoljni kvalitetom i performansama, koje navodimo niže, a koje olakšavaju rad medicinskom i nemedicinskom osoblju.

Prednost pakovanja lijeka proizvodjača B.BRAUN, plastične boce od polietilena visoke čistoće, bez PVC, DEHP i LATEXa, hemijski inertne, visoko kompatibilne sa ljekovima, je višestruka:

 • Boca je sa dva odvojena, identična porta, koji se mogu koristiti za pripremu i administraciju terapije bez razlike, time se skraćuje vrijeme za identifikaciju portova namjenjenih za injekciju i/ili infuziju;

 • BRAUN jedini na tržištu garantuje da je površina portova na ECOFLAC+ boci, ispod zaštitnih aluminijskih folija, mikrobiološki čista. Jednom kada se skine, odsustvo zaštitne folije ukazuje da je port bio korišćen; 

• Odlične zaptivne osobine portova, čime se sprečava mogućnost slučajne diskonenkcije. Portovi su napravljeni od elastomera, velike švrstine, bez lateksa, koji se automatski zatvaraju, smanjujući rizik od curenja. Pri prolasku igle kroz port, ne stvaraju se čestice u rastvoru;

 • Boca ECOFLAC je transparentna, u potpunosti kolabira, bez potrebe za ventiliranjem što sprečava mikrobiološku kontaminaciju; 

• Graduaciona skala na ECOFLAC naljepnici se lako čita, čak i prilikom kolabiranja boce, što omogućava precizno praćenje isporučenog volumena tečnosti; 

• Kompatibilna je sa dodacima za bezigleni transfer i miješanje tečnosti, što održava infuzioni sistem zatvorenim.
Odgovor Naručioca:

Navedenim postupkom naručilac potražuje proizvode koji su neophodni i koji su u skladu sa realnim potrebama, te izmjena  tenderske dokumentacije u tom dijelu tehničke specifikacije nije moguća.
Za partiju 71, cijena je raspisana u skladu sa važećom Listom ljekova te izmjena ni u tom dijelu nije moguća.
                                                                       Komisija za sprovodjenje postupka 







mr.pharm Aleksandra Jovanović, predsjednik komisije

